钦定古今图书集成/明伦汇编/氏族典/第034卷 > 《廖用贤尚友录》 > 锺卿
## 钦定古今图书集成/明伦汇编/氏族典/第034卷 > 《廖用贤尚友录》 > 锺卿

按《广东通志》：“卿字懋敬，东莞人。幼倜傥有志略，举嘉
靖戊子乡试，连登进士，授知许州。擢南兵部员外，转
郎中。丁外艰，起补户部，坐谪郴州同知，察狱赈饥，多
所全活。移判莱州，郴人立石颂德。入为南都水郎中，
擢知九江府，升广西副使。逾年，晋参政，转按察使。时
宗藩经椐等触法，力请正罪，诸宗肃然，晋广西右布”
政。己未，晋福建左布政使。疏乞骸骨归。隆庆改元，以
耆旧起，疏谢病。诏以光禄寺卿致仕。